《次和区几蘧大参席上之作》
明代·黄士俊

暮倚云林第几峰，霜天如水蘸芙蓉。萧骚畅饮偏宜月，慷慨舒怀共听松。

阃外只今须燕颔，师中何日静狼烽。凭君素抱匡时略。

借箸樽前意转浓。

作者简介：（1583—?）明广东顺德人，字亮垣，一字象甫，号玉仑。万历三十五年殿试第一，授修撰，历官礼部尚书。崇祯九年入阁，累加少傅，予告归。后相南明永历帝，年老不能决事，数为台省所论列，乞归卒。